CELEX: 32013R1331
Language: ro
Date: 2013-12-10 00:00:00
Title: Regulamentul (UE) nr. 1331/2013 al Consiliului din 10 decembrie 2013 de ajustare, începând cu 1 iulie 2012 , a ratei contribuției la sistemul de pensii al funcționarilor și al celorlalți agenți ai Uniunii Europene

14.12.2013   
            
            
               RO
            
            
               Jurnalul Oficial al Uniunii Europene
            
            
               L 335/1
            
         REGULAMENTUL (UE) NR. 1331/2013 AL CONSILIULUI
   din 10 decembrie 2013
   de ajustare, începând cu 1 iulie 2012, a ratei contribuției la sistemul de pensii al funcționarilor și al celorlalți agenți ai Uniunii Europene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Statutul funcționarilor și Regimul aplicabil celorlalți agenți ai Comunităților Europene („Statutul funcționarilor”), prevăzut în Regulamentul (CEE, Euratom, CECO) nr. 259/68 al Consiliului (1), în special articolul 83a și anexa XII,
   având în vedere propunerea Comisiei Europene,
   întrucât:
   
               (1)
            
            
               În conformitate cu articolul 13 din anexa XII la Statutul funcționarilor, Eurostat a prezentat un raport privind evaluarea actuarială pe anul 2012 a sistemului de pensii, care actualizează parametrii menționați în anexa respectivă. Conform acestei evaluări, rata contribuției necesare pentru menținerea echilibrului actuarial al sistemului de pensii ar fi de 9,9 % din salariul de bază.
            
         
               (2)
            
            
               În temeiul articolului 2 alineatul (1) din anexa XII la Statutul funcționarilor, ajustarea nu poate avea ca rezultat o contribuție mai mare sau mai mică cu peste un punct procentual din rata aplicabilă în anul anterior (11,6 %).
            
         
               (3)
            
            
               Pentru asigurarea echilibrului actuarial al sistemului de pensii al funcționarilor și al celorlalți agenți ai Uniunii și ținând seama de evaluările actuariale pe 2011 și pe 2012, Consiliul consideră că rata contribuției ar trebui să fie ajustată la 10,6 % din salariul de bază.
            
         
               (4)
            
            
               Cu toate acestea, având în vedere recente și viitoarele hotărâri pronunțate în cauzele referitoare la ajustarea remunerațiilor și pensiilor funcționarilor și ale celorlalți agenți ai Uniunii pentru anii 2011 și 2012 și la ajustarea ratei contribuției la sistemul de pensii al funcționarilor și al celorlalți agenți ai Uniunii pentru anul 2011, rezultatul respectivei ajustări poate face obiectul unor modificări. Executarea respectivelor hotărâri poate avea impact asupra calculării ratei contribuției pentru anii 2012 și 2013 și impun astfel Consiliului să reajusteze rata contribuției menționată cu efect retroactiv. După caz, acest lucru poate avea drept rezultat recuperarea sumelor plătite în plus de personal,
            
         ADOPTĂ PREZENTUL REGULAMENT:
   Articolul 1
   De la 1 iulie 2012, rata contribuției menționată la articolul 83 alineatul (2) din Statutul funcționarilor este de 10,6 %.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 decembrie 2013.
      
         
            Pentru Consiliu
         
         
            Președintele
         
         R. ŠADŽIUS
      
   
   
      (1)  Regulamentul (CEE, Euratom, CECO) nr. 259/68 al Consiliului din 29 februarie 1968 de stabilire a Statutului funcționarilor Uniunii Europene și a Regimului aplicabil celorlalți agenți ai Uniunii Comunităților Europene (JO L 56, 4.3.1968, p. 1).